13 เม.ย. 55 (03:56 น.) ความคิดเห็น 18
คนเราพอเข้าตาจนก็นึกถึงหมอดูก่อนแหละครับ ผมเคยเห็นมานักต่อนัก ที่เคยด่าๆ หมอดูว่าคู่กับหมอเดา หรือที่เคยด่าๆคนไปดูหมอว่างมงาย สุดท้ายพอเอาตัวไม่รอด ทุกข์ประดังเข้าใส่จากแปดทิศ กำลังมืดถึงขีดสุด ก็ถามหาหมอดู อยากให้ช่วยทำนายว่าเมื่อไรตนจะพ้นจากความมืดชีวิตช่วงนั้นไปได้เสียที
สรุปคือ ใครจะว่ายังไง ใครจะบอกว่าหมอดูต้องขึ้นสวรรค์หรือลงนรกท่าไหน ในที่สุดอาชีพหมอดูก็จะยังคงต้องอยู่คู่โลกต่อไป ถึงโลกนี้แตกดับ โลกใหม่ที่มีมนุษย์อาศัยอยู่ก็ต้องเจอหมอดูกันอีก
คีย์เวิร์ดเพื่อพุ่งเข้าหาธงสูงสุดจึงน่าจะออกแนว "อยู่กับปัจจุบันให้เป็น!" การไปดูหมอหรือการเป็นดูหมอขัดขวางการไปถึงธงสุดท้ายแค่ไหน? ใจคนไปดูหมอไม่อยากได้อะไรมากกว่าคำทำนายในอนาคต ซึ่งนั่นก็หมายความว่าใจหมอดูต้องผูกอยู่กับอนาคตของชาวบ้านเป็นหลัก โอกาสจะปรับจิตเข้าโหมด "อยู่กับปัจจุบันให้เป็น" จึงยากหน่อย
ผมอยากอ้างอิงว่าแม้แต่พระอัญญาโกณฑัญญะ ท่านก็ได้เป็นหนึ่งในผู้ทำนายลักษณะของเจ้าชายสิทธัตถะ และเป็นคนเดียวที่ฟันธงว่าเจ้าชายจะตรัสรู้เป็นพระพุทธเจ้า ไม่เหมือนนักทำนายรายอื่นที่แทงกั๊กว่าลักษณะสมบูรณ์แบบเยี่ยงมหาบุรุษเช่นนี้ ถ้าไม่เป็นพระเจ้าจักรพรรดิก็ต้องเป็นพระพุทธเจ้า
บั้นปลายท่านติดตามพระพุทธองค์ และได้บรรลุธรรมเป็นพระอรหันต์องค์หนึ่ง ซึ่งนี่คงเป็นคำตอบที่ชัดเจนว่าถ้าเป็นหมอดูแล้วจะปิดกั้นมรรคผลมั้ย ถ้าเป็นหมอดูที่ให้ธรรมะ ตลอดจนเจริญสติจนเข้าถึงธรรมะที่แท้ ก็หวังสวรรค์และนิพพานได้แน่ครับ!
เรื่องของเรื่องคือเราต้องมาพิจารณาว่าหมอดูส่วนใหญ่ที่มีอยู่ดาษดื่นนั้น เป็นแค่คนไม่รู้จริงที่หลอกลวงประชาชน หรือเป็นโหราจารย์ที่สักแต่ทำให้ผู้คนหลงนึกไปว่าชีวิตถูกลิขิตด้วยดวงดาวบนท้องฟ้า หรือเป็นผู้ใคร่ในธรรมที่ทำความกระจ่างทางพุทธให้เกิดขึ้น คุณเองตาดีหรือตาร้ายไปเจอหมอดูแบบไหน นี่แหละครับโจทย์ข้อใหญ่....เมื่อเชื่อเรื่องผลของกรรมเก่า ก็เท่ากับเลิกเชื่อความบังเอิญ ถ้าศรัทธาการสร้างกรรมใหม่ ก็เท่ากับไม่ปล่อยให้ชีวิตสูญเปล่า
ดูดวงหมอดูเช็คดวงพระพุทธศาสนาศาสนาพุทธความเชื่อ
เปิดอ่าน 4,369,345
เปิดอ่าน 3,006,698
เปิดอ่าน 2,762,017
เปิดอ่าน 682,525